Ut av mørket

For sangen til TIX, se Ut av mørket (sang), eller Fallen Angel

Ut av mørket er en svart-hvitt norsk dramafilm fra 1958 regissert av Arild Brinchmann. Arild Brinchmann og Kjell von Krogh bearbeidet Alex Brinchmanns manus for film. Filmen ble nominert til Gullbjørnen ved filmfestivalen i Berlin.

 Handling 
Den flinke, men følsomme kontordamen Kari blir forfremmet til sjefens sekretær, men frykter at hun ikke skal klare det. Hun møter den talentfulle og fremadstrebende arkitekten Per Holm. De blir forelsket i hverandre og gifter seg fort. Samlivet preges av uheldige ytre omstendigheter. Deres husvære er en trang hybel. De har hvert sitt yrke, som den andre verken kjenner eller har forståelse for. Først og fremst kjenner de ikke tilstrekkelig til hverandre. Den forståelsen som skal bli grunnvollen for ekteskapet er borte. Den får ingen sjanse til å gro fram gjennom en rolig hverdagstilværelse. Per går til topps i en stor arkitektkonkurranse sammen med en kvinnelig kollega. Han blir oppslukt av samarbeidet med henne og forsømmer hustruen, som har en tung tid. Tilværelsen blir enda tyngre når hun blir gravid. Til slutt blir den altfor tung. Karis krefter strekker ikke til og hun blir syk.

 Rolleliste 
 Urda Arneberg - Kari Holm
 Pål Skjønberg - Per Holm, arkitekt
 Evy Engelsborg - Avdelingssøster 
 Helge Essmar
 Karen-Marie Flagstad
 Lizzie Florelius
 Bonne Gauguin
 Per Gjersøe
 Gunvor Hall
 Marit Halset - Krag, doktor
 Sonja Heiberg
 Mona Hofland - Liv Holst, Per Holms kollega 
 Betzy Holter
 Ella Hval
 Ola Isene - Enger, overlege
 Erling Lindahl - Lege Alfred Maurstad - Direktør
 Ragnhild Michelsen
 Henny Moan - Pasient
 Kari Nordseth
 Arne Riis
 Siri Rom
 Anita Rummelhoff
 Turid Steen - Pasient
 Aagot Støkken
 Svend Svendsen
 Johan Sverre
 Liv Thorsen
 Else-Marie Toms
 Unni Torkildsen
 Tone Tveteraas
 Ingrid Øvre

 Referanser 

 Eksterne lenker 

 Ut av mørket i Norsk filmografi

Kategori:Norske dramafilmer
Kategori:Filmer fra 1958
Kategori:Sort-hvitt-filmer